கேள்வி: நீ. பி. அருளானந்தம் - <u>இந்த வனத்துக்குள் (2014) நாவல்</u> என்பது என்ன?
பதில்: விளிம்பு நிலை இலக்கு மாந்தருடன் இணைந்து வாழ்ந்து அனுபவங்களைத் திரட்டி அவற்றை நாவல் வெளிக்குள் கொண்டு வரும் முயற்சியை முன்னெடுத்து வருபவர்களுள் தனித்துவமானவர் நண்பர் நீ.பி.அருளானந்தம். “இந்த வனத்துக்குள்” - என்ற ஆக்கத்தை வாசிக்கும்பொழுது நீ.பி.அருளானந்தம் அவர்கள் ஒரு நிலையில் இனக்குழும வரையியல் ஆய்வாளர்களாகவும் இன்னொரு நிலையில் அந்த ஆதாரங்களை அடியொற்றிய புனைவுகளோடு மொழிப்பின்னலை மேற்கொள்பவராகவும் இருத்தல் குறிப்பிடத்தக்கது. மிகவும் பின்தங்கிய நிலையில் உள்ள விளிம்பு நிலையினரை நாவல் வீச்சுக்குள் கொண்டுவரும் வேளை கதையும்;, நடப்பு நிலைவரங்களும் என்ற இருதளங்களையும் பராமரிக்கக்கூடிய எடுத்தியம்பலுடன் நாவல் கட்டமைப்புச் செய்பட்டுள்ளது. ''- பேராசிரியர் சபா.ஜெயராசா'' வரலாற்று ரீதியாக இலங்கை நாட்டின் பழங்குடி மக்கள் வேடுவர்களே என்று நிரூபிக்கப்பட்டாலும் கூட இன்றைய இயந்திரமயமாக்கப்பட்ட வாழ்வியல் சூழலில் உரிய கவனத்துக்கு உள்ளாகாமலும் புறக்கணிப்புக்கு உள்ளாகியும் விளிம்பு நிலைக்குக் கீழும் வனமும் வனம் சார்ந்த சூழலிலும் வாழ்கின்ற வனக்குறவர்களின் வாழ்வியலைச் சித்தரிக்கும் வண்ணம் இந்நாவல் பின்னப்பட்டிருக்கிறது. அம்பாறை மாவட்டத்தில் கல்முனை நீர்ப்பாசன பிரிவின் கீழ்வரும் சாகாமம், றூ}லஸ்குளம், கஞ்சிக்குடிச்ச ஆறு போன்ற பாரிய நீர்த்தேக்கங்களை உள்ளடக்கிய பிரதேசப்பிரிவொன்றுக்கு பொறுப்பான தொழில்நுட்ப உத்தியோகத்தராகப் (ரி.எ) பணியாற்றிய மட்டுமல்லாமல், அம்பாறை மாவட்டத்தின் தென்கோடிக் கிராமமான பொத்துவிலில் சிறுவயது முதலே வளர்ந்து கல்விகற்று வாழ்ந்தவன் என்ற வகையிலும் இந்நாவலின் ஒரு பகுதிக்கதை நிகழும் களங்கள் என் காலடி பட்டவை மட்டுமல்ல கதைமாந்தர்களும் எனக்கு மிகவும் பரிச்சயப்பட்டவர்களே. இந்த நாவலின் கதாபாத்திரங்களான வனக்குறவர்களுக்கிடையே நடைபெறும் நீண்ட உரையாடலைக் கூட தெலுங்கு மொழி ஓசை கலந்த அவர்களின் பேச்சு வழக்கிலேயே நீ.பி.அருளானந்தம் அச்சொட்டாக பதிவு செய்திருப்பது என்னை ஆச்சரியப்பட வைத்தது. இம்மக்கள் கூட்டத்தினரின் வாழ்வியலின் அத்தனை அம்சங்களும் அச்சொட்டாக இந்நாவலில் பதிவாகி இருப்பது கண்டு உண்மையிலேயே நான் பிரமித்துப் போனேன். ''- செங்கதிரோன்.த.கோபாலகிருஸ்ணன்'' ''ஆசிரியர், செங்கதிர்''
கேள்வி: நீ. பி. அருளானந்தம் - <u>ஒன்றுக்குள் ஒன்று (2016) நாவல்</u> பற்றி நீங்கள் என்ன அறிந்துள்ளீர்கள்?
பதில்: பெண் விடுதலை பெண் சமத்துவம் பெண்ணியம் என்றெல்லாம் பெரும் பெரும் வார்த்தைகளை உபயோகித்து பெண்ணின் சுதந்திர வெளிக்கான போராட்டங்கள் முனைப்புற்றிருக்கும் இக்காலகட்டத்திலே சாதாரண பனை வடலிகளும் பனங்காட்டுப் பற்றைகளும் நிறைந்த கிராமப்புறச் சூழலில் பிறந்து வளர்ந்த றெஜினா என்ற இளம் பெண்ணின் அர்ப்பணிப்பும் தியாக சிந்தனையும் எத்தனை உன்னதமானவை என்பதை வெகு லாவகமாக உணர்த்தும் ஆசிரியரது எழுத்துக்குப் பின்னால் நிச்சயம் ஒரு அதீதமான ஆற்றல் உந்தி நிற்பதை வாசகர் உணரவே செய்வர். ஆசிரியர் எமது சமுதாயத்தில் பெண்கள் முகம் கொடுக்கும் பிரச்சனைகள், பிறந்த நாள் தொட்டு சொந்தமான வாழ்வே கிடைக்காத பெண்களின் அவலங்கள், எனப் பெண்கள் தொடர்பான ஏராளம் பிரச்சனைகளை நினைத்துப் பார்ப்பதற்கேற்ற விழிப்புணர்வுக்கான கதவுகளை ஒன்றுக்குள் ஒன்று என்ற இந்நாவல் மூலம் திறந்து வைத்துள்ளாரென்றே கூறவேண்டும். அற்புதமான எழுதப்பெற்ற இந்நாவல் இலக்கியத்திற்கூடாக எழுத்தாளர் நீ.பி.அருளானந்தம் ஆற்றியுள்ள தமிழ்ப்பணியினைத் தமிழ் கூறும் நல்லுலகம் இன்முகத்துடன் வரவேற்று ஆதரிக்கும் என்பதில் எட்டுணையும் சந்தேகமே இல்லை. ''- திருமதி. புத்மா சோமகாந்தன்''
கேள்வி: நீ. பி. அருளானந்தம் - ஒரு பிற்குறிப்பு பற்றி விளக்கவும்.
பதில்: எந்த ஒரு நூலையும் நான் படிக்கும் பொழுது அதன் ஆசிரியரின் பின்னணி, கல்வி, பணி முதலியவற்றையும் கூடியவாறு அறிய முயல்வேன். அந்த வகையிலே நீ.பி.அருளானந்தம் அவர்களின் புலமைப்பின்னணி எனக்கு அவர்மேல் அளவு கடந்த அன்பினை உருவாக்கியது. அச்சுவேலி.ச.தம்பிமுத்துப்பிள்ளையின் மரபினர் என்பதை அறிந்ததும் அவரின் பாதங்களைத் தொட்டு வணங்க வேணடும் என்ற எண்ணம் உருவாகியது. வணக்கமும் வாழ்த்தும் ஒருங்கே தந்து அமைகின்றேன். எஸ்.சிவலிங்கராஜா